
PARLAMENTUL  ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI


	          Bucureşti, 02.09.2009

          Nr. 31/631


                                                                                                                                                          P.l.x 284/2009
RAPORT 

asupra propunerii legislative pentru modificarea şi completarea Legii nr.73 din 3 noiembrie 1993 pentru înfiinţarea, organizarea şi funcţionarea Consiliului Legislativ, republicată
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi, a fost sesizată, spre dezbatere în fond, cu propunerea legislativă pentru modificarea şi completarea Legii nr.73 din 3 noiembrie 1993 pentru înfiinţarea, organizarea şi funcţionarea Consiliului Legislativ, republicată, trimisă cu adresa nr. Pl-x 284 din 24 iunie 2009 şi înregistrată sub nr.31/631 din 25 iunie 2009. 
Potrivit prevederilor  art. 75 din Constituţia României, republicată şi ale art. 92 alin. (8) pct.2 din Regulamentul Camerei Deputaţilor, republicat, Camera Deputaţilor este  primă Cameră sesizată.

Consiliul Legislativ, prin avizul nr.688/22.06.2009, a avizat favorabil iniţiativa legislativă.
Propunerea legislativă are ca obiect de reglementare modificarea alin. (2) al art. 3 din Legea nr. 73/1993 pentru înfiinţarea, organizarea şi funcţionarea Consiliului Legislativ, republicată, în sensul stabilirii unui termen de 10 zile înăuntrul căruia trebuie emis avizul Consiliului Legislativ în cazul propunerilor legislative.
               În conformitate cu prevederile art. 61 din Regulamentul Camerei Deputaţilor, republicat, Comisia juridică, de disciplină şi imunităţi  a examinat iniţiativa legislativă, în şedinţa din 2 septembrie 2009. 

La lucrări au fost prezenţi 16 deputaţi din totalul de 24 membri ai Comisiei juridice, de disciplină şi imunităţi.

                În urma examinării iniţiativei legislative şi a opiniilor exprimate de către membrii Comisiei, s-a hotărât, cu unanimitate de voturi, să se supună plenului Camerei Deputaţilor, spre dezbatere şi adoptare, propunerea legislativă pentru modificarea şi completarea Legii nr.73 din 3 noiembrie 1993 pentru înfiinţarea, organizarea şi funcţionarea Consiliului Legislativ, republicată, cu amendamentele admise, care sunt redate în Anexa la prezentul raport.
 În raport cu obiectul şi conţinutul reglementării, propunerea legislativă face parte din categoria legilor organice.

                                            PREŞEDINTE ,                                             SECRETAR,   
                                              Daniel BUDA                                      Gabriel ANDRONACHE                        
      Expert,

      Roxana Şerban
                                                                                                                                                                 ANEXA

       P.l.x 284/2009

Propunerea legislativă pentru modificarea şi completarea Legii nr.73 din 3 noiembrie 1993 pentru înfiinţarea, organizarea şi funcţionarea Consiliului Legislativ, republicată

	Nr.  crt.
	Legea nr. 73/1993 pentru înfiinţarea, organizarea şi funcţionarea Consiliului Legislativ, republicată
	Textul propunerii legislative
	Amendamente
	Motivare

	1. 
	
	LEGE 

pentru modificarea şi completarea Legii nr.73 din 3 noiembrie 1993 pentru înfiinţarea, organizarea şi funcţionarea Consiliului Legislativ, republicată
	LEGE 

pentru modificarea alin. (2) al art. 3 din Legea nr.73/1993 pentru înfiinţarea, organizarea şi funcţionarea Consiliului Legislativ

(Autor: Comisia juridică)


	

	2. 
	
	Articol unic: modificarea şi completarea art. 3, alin. (2) din Legea nr. 73 din 3 noiembrie 1993 pentru înfiinţarea, organizarea şi funcţionarea Consiliului Legislativ, republicată
	„Articol unic. - Alineatul (2) al articolului 3 din Legea nr. 73/1993 pentru înfiinţarea, organizarea şi funcţionarea Consiliului Legislativ, republicată în Monitorul Oficial al României, Partea I, nr. 1122 din 29 noiembrie 2004, se modifică şi va avea următorul cuprins:”.

(Autor: Comisia juridică)
	

	3. 
	Art. 3
(2)Avizul va fi dat înăuntrul termenului stabilit de Biroul permanent sau de comisia permanentă a Camerei Parlamentului care l-a solicitat. Dacă avizul nu este dat în termenul stabilit, aceasta nu împiedică desfăşurarea procedurii legislative.
	1. Articolul 3 alin. 2, se modifică şi va avea următorul cuprins:

Art. 3 (2) Avizul va fi dat înăuntrul unui termen de 10 zile. Dacă avizul nu este dat în termenul stabilit, acesta nu împiedică desfăşurarea procedurii legislative.
	Art. 3 (2) Avizul va fi dat înăuntrul unui termen de 10 zile, cu excepţia iniţiativelor legislative de mare complexitate, când termenul este de 30 de zile. Dacă avizul nu este dat în termenul stabilit, acesta nu împiedică desfăşurarea procedurii legislative.
Autori: deputaţii Daniel Buda,  Mihail Boldea şi Gabriel Andronache

